|  |  |
| --- | --- |
| **IZVJEŠĆE O PROVEDENOM SAVJETOVANJU S JAVNOŠĆU** | |
| **Naziv akta o kojem je savjetovanje provedeno:**  Nacrt prijedloga Odluke o izmjenama Odluke o stipendiranju darovitih učenika srednjih škola i studenata | |
| **Vrijeme trajanja savjetovanja:** Savjetovanje je provedeno u trajanju od 30 dana odnosno od 01. kolovoza do 31. kolovoza 2023. godine. | |
| **Cilj i glavne teme savjetovanja** | Osnovni cilj savjetovanja bio je dobivanje povratnih informacija od zainteresirane javnosti u vezi predložene Odluke o izmjenama Odluke o stipendiranju darovitih učenika srednjih škola i studenata |

|  |  |  |  |  |
| --- | --- | --- | --- | --- |
| **Red. broj** | **Naziv dionika (pojedinac, organizacija, institucija)** | **Članak na koji se odnosi primjedba/**  **prijedlog** | **Tekst primjedbe/prijedloga** | **Prihvaćanje/ neprihvaćanje primjedbe ili prijedloga** |
| 1. | Fizička osoba – podnositelj prijedloga | U prijedlogu nije izričito navedeno na koji se članak odnosi | Podnositelj prijedloga predlaže povećanje mjesečnog odnosno ukupnog iznosa stipendije jer bi se na taj način dodatno motiviralo stipendiste za daljnji napredak u obrazovanju.  Nadalje, podnositelj prijedloga naglašava da gledajući isključivo prosjek i broj ostvarenih ECTS bodova nema smisla jer nisu svi fakulteti podjednako zahtjevni te neki fakulteti imaju manju prolaznost predmeta u odnosu na druge. Podnositelj prijedloga smatra da bi bilo važno za računanje bodova u obzir uzeti i prosjek ocjena fakulteta te prosječan broj ostvarenih ECTS-a na fakultetu. | **PRIJEDLOG JE RAZMOTREN, ALI NIJE PRIHVAĆEN**   * Povećanje mjesečnog odnosno ukupnog iznosa stipendije nije bio predmet savjetovanja, odnosno nije materija koja se regulira Odlukom o stipendiranju darovitih učenika srednjih škola i studenata * Podnositelj prijedloga navodi da nisu svi fakulteti podjednako zahtjevni, a javna uprava ne može na taj način rangirati Visoka učilišta |
| pr | Fizička osoba – podnositelj prijedloga | U prijedlogu nije izričito navedeno na koji se članak odnosi | Podnositeljica prijedloga podržava prijedlog smanjivanja broja ECTS bodova s 55 na 50.  Međutim, u istom vremenskom razdoblju kada je na javnom savjetovanju bio prijedlog Odluka o izmjenama Odluke o stipendiranju darovitih učenika srednjih škola i studenata, na javnom savjetovanju bile su i prijedlog Odluke o izmjenama Odluke o stipendiranju studenata koji se obrazuju za deficitarna zanimanja za potreba ustanova na području grada Rijeke i prijedlog Odluke o stipendiranju učenika srednjih škola i studenata prema socijalnim kriterijima. U predmetnim odlukama smanjen je kao uvjet broj potrebnih ECTS bodova, dok u Odluci o izmjenama Odluke o stipendiranju darovitih učenika srednjih škola i studenata to nije bio slučaj | **PRIJEDLOG JE RAZMOTREN, ALI NIJE PRIHVAĆEN**   * Naglašavamo da su kriteriji u pogledu potrebnih ECTS bodova ublaženi u odnosu na stipendiranje učenika srednjih škola i studenata prema socijalnim kriterijima, odnosno stipendiranje studenata koji se obrazuju za deficitarna zanimanja za potrebe ustanova na području grada Rijeke, dok smatramo da nije opravdano smanjiti kriterije za darovite učenike i studente |
| 3. | Društvo roditelja darovite djece LODUR, Rijeka | Prijedlozi se odnose na članak 3. stavak 2, članak 4, stavak 1. i članak 22. stavak 1. predmetne Odluke | Podnositelj prijedloga predlaže da se od ukupnog utvrđenog godišnjeg broja stipendija za koji se objavljuje natječaj 50% bude namijenjeno za učeničke, a 50% za studentske stipendije i to s obzirom da je broj darovitih studenata u pravilu jednak broju darovitih učenika srednjih škola pa da je potrebno izjednačiti broj stipendija za učenike i studente  - Podnositelj prijedloga predlaže da pravo na podnošenje zahtjeva za dodjelu stipendije ima redoviti učenik 1, 2, 3. i 4. razreda srednje škole, a ne kako je u tekstu Odluke predviđeno samo učenik 3. i 4. razreda srednje škole  - Podnositelj prijedloga predlaže i da se stipendija isplaćuje u razdoblju od deset mjeseci školske/akademske godine, a ne kako je u tekstu Odluke predviđeno devet mjeseci školske/akademske godine | **PRIJEDLOZI SU RAZMOTRENI, ALI NISU PRIHVAEĆENI**   * Prijedlozi nisu predmet izmjene Odluke * Prijedloge koji nisu izravno vezani za izmjenu Odluke ne možemo uzeti u razmatranje iako tematski pripadaju u Odluku o stipendiranju darovitih učenika srednjih škola i studenata |